**Ügyleírás**

**Lakhatáshoz kapcsolódó rendszeres kiadások viseléséhez nyújtható települési támogatás**

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* Pusztavacs Községi Önkormányzat Képviselő-testületének 5/2020. (VIII.27.) számú önkormányzati rendelete a szociális gondoskodás helyi szabályairól

**Lakhatáshoz kapcsolódó rendszeres kiadások viseléséhez nyújtható települési támogatás**

1. A támogatásra jogosult az a személy,
   1. akinek a háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 200%-át (57 000.- Ft), egyedülálló esetén a 250 %-át (71 250.- Ft), és
   2. az általa lakott ingatlan áram- és vízdíja összesen eléri vagy meghaladja az egy főre eső jövedelem 15 %-át, és
   3. a háztartás tagjai egyikének sincs vagyona
2. A lakhatáshoz kapcsolódó rendszeres kiadások viseléséhez nyújtható települési támogatás összege az igazolt rezsiköltségek 25 %-a, de legalább 5 000.- legfeljebb 10 000.- Ft/hó; a támogatás összegét 100 Ft-ra kerekítve kell megállapítani.
3. A lakhatáshoz kapcsolódó rendszeres kiadások viseléséhez nyújtható települési támogatást 1 évre kell megállapítani.

A lakhatáshoz kapcsolódó rendszeres kiadások viseléséhez nyújtható települési támogatást az erre szolgáló kérelem kitöltésével igényelhető. A kérelem letölthető vagy beszerezhető a Pusztavacs Községi Polgármesteri Hivatalban (2378 Pusztavacs, Bélke tér 10.). A kitöltött és aláírt kérelem a szükséges csatolt dokumentumokkal együtt személyesen vagy meghatalmazott útján a hivatal szociális irodájába nyújtható be. A kérelmet az ügyintéző megvizsgálja és amennyiben hiányosságot tapasztal, 8 napon belül – a hiányosságok, jogkövetkezmény, valamint határidő megjelölésével - hiánypótlásre szólítja fel a kérelmezőt. Amennyiben a kérelmező a hiánypótlásnak a határidő lejártáig nem tesz eleget és a határidő meghosszabbítását nem kéri, az eljárás megszüntetésre kerül.

A megállapító határozatot a Szociális Bizottság elnöke írja alá, ezt követően kézbesítésre kerül a kérelmező részére.

**A kérelem kötelező mellékletei**

A háztartás jövedelemigazolásai / alkalmi munka nyilatkozat/ igazolás regisztrált álláskeresői nyilvántartásba vételről / családtámogatási ellátások

A háztartás fogyasztását igazoló, megelőző három hónap befizetett közüzemi számlái (áram, csatorna-víz)

**Eljárási illeték**

Az eljárás díj- és illetékmentes

**Eljárási határidő**

Sommás eljárásban 8 nap